- Hindi News
- National
- एंबुलेंस के इंतजार में आधा घंटे तक अस्पताल में कराहता रहा घायल, निजी वाहन से ही ले जाना पड़ा
एंबुलेंस के इंतजार में आधा घंटे तक अस्पताल में कराहता रहा घायल, निजी वाहन से ही ले जाना पड़ा
अस्पतालमें एंबुलेंस नहीं होने के कारण घायल कराहता रहा, बाद में उसे ग्रामीणों ने निजी वाहन से जिला अस्पताल में भेजा। सोमवार सुबह रघुनाथपुरा निवासी किशन पुत्र प्रभूलाल कुमावत उसका साथी बाइक पर गंगरार रहे थे। स्टेशन चौराहे पर ब्रेकर के पास पीछे से रहे ट्रेलर ने बाइक को चपेट में ले लिया। जिससे किशनलाल गंभीर घायल हो गया। उसे कस्बे के सरकारी अस्पताल लाया गया। जहां प्राथमिक उपचार के बाद जिला अस्पताल के लिए रैफर किया गया।
अस्पताल की एंबुलेंस नाकारा 108 एंबुलेंस एक सप्ताह से ऑफलाइन होने के कारण काफी देर इंतजार के बाद ग्रामीणों ने ही किशन को निजी वाहन से जिला अस्पताल पहुंचाया। एंबुलेंस की कमी को लेकर ग्रामीणों में आक्रोश व्याप्त हो गया। मौके से ही लोगों ने उपखंड अधिकारी को इसकी सूचना दी, लेकिन कोई व्यवस्था नहीं हो सकी। डॉक्टरों ने भी एंबुलेंस के संबंध में हाथ खड़े कर दिए। इस दौरान करीब आधा घंटे तक किशन स्ट्रेचर पर कराहता रहा। हाईवे का बड़ा अस्पताल होने के बावजूद एंबुलेंस नहीं होने से ग्रामीणों में खासा आक्रोश रहा। इसी प्रकार रविवार को भी डेट रेलवे स्टेशन के सामने वाहन ने बाइक को टक्कर मार दी थी। जिससे बाइक चालक घायल हो गया था, उसे अस्पताल पहुंचाने में भी एंबुलेंस नहीं मिलने के कारण परेशानी का सामना करना पड़ा।
घायल का उपचार करते डॉक्टर।
tgl_Latn sot_Latn hin_Deva hin_Deva hin_Deva hin_Deva hin_Deva